ธปท.ห่วงรับจำนำข้าวกระทบส่งออกไทย
ธปท.เผยคาดแนวโน้มเศรษฐกิจไทยไม่ต่างจากเอดีบี และแย้มห่วงนโยบายจำนำข้าวกระทบการส่งออกของไทย
14 ก.ย. 2554

ธปท.เผยคาดแนวโน้มเศรษฐกิจไทยไม่ต่างจากเอดีบี และแย้มห่วงนโยบายจำนำข้าวกระทบการส่งออกของไทย
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวถึงการปรับลดลดคาดการณ์อัตราการเติบโตทางเศรษฐกิจ(จีดีพี)ปีนี้ จาก 4.5% ลดงเหลือ 4% และปีหน้าจาก 4.8% ลดลงเหลือ 4.5% ของธนาคารพัฒนาเอเชีย(เอดีบี)ว่า ธปท.ก็มองแนวโน้มจีดีพีไทยใกล้เคียงกับประมาณการณ์ของเอดีบี แต่ธปท.จะพิจารณาปรับลดคาดการณ์จีดีพีไทยหรือไม่นั้น ธปท.มีกำหนดตารางการทำงานและการประเมินผลที่ชัดเจนอยู่แล้ว ซึ่งจะมีการแถลงผลการประเมินครั้งหน้าในวันที่ 28ต.ค.ปีนี้
“การปรับลดจีดีพีของเอดีบีก็ใกล้เคียงกับของเรา แต่เราจะปรับลดจีดีพีหรือไม่ ต้องรอผลการประเมินในปลายเดือนต.ค.ปีนี้” นายประสารกล่าว
นายประสาร กล่าวว่า การดำเนินนโยบายรับจำนำข้าวของรัฐบาลตันละ1.5หมื่นล้านบาทจะส่งผลกระทบต่อการส่งออกของไทยให้ลดลงหรือไม่นั้น มองว่ามีสิทธิ์เหมือนกัน แต่จะกระทบจริงหรือไม่ต้องดูที่ตลาดว่าเป็นของผู้ซื้อหรือผู้ขาย และภาวะเศรษฐกิจโลกประกอบด้วย